कांग्रेस पार्टी छत्तीसगढ़ में शासन करने के 15 सालों के अपने इंतजार को खत्म करने के लिए प्रयास में जुटी है। ऐसे में बसपा-जेसीसी के बीच पूर्व चुनाव गठबंधन को इस पुरानी पार्टी की जीत के सपनों के लिए एक बड़ा झटका माना जा रहा है। इस त्रिकोणीय मुकाबले से किसी को सबसे ज्यादा फायदा होगा तो वो बीजेपी है क्योंकि जोगी और बसपा के मैदान में आने से कांग्रेस के वोटों में भारी कटौती तय है। छत्तीसगढ़ में वोटों में 1% बदलाव भी चुनावी समीकरण को बदल सकता है। पिछले विधानसभा चुनाव में भी कांग्रेस और बीजेपी के वोटों में 1 फीसदी का ही अंतर था।